27. heinäkuuta
Tapahtumia

1549 – Jesuiitta ja lähetyssaarnaaja Francisco Xavierin alus saapui Japaniin.
1682 – Tornion ensimmäinen kirkko tuhoutui salamaniskun aiheuttamassa tulipalossa.
1694 – Englannin ja Skotlannin pankki perustettiin kuninkaallisella käskykirjeellä.
1714 – Suuri Pohjan sota: Venäjän laivaston ensimmäinen merkittävä voitto Riilahden meritaistelussa Ruotsin laivastoa vastaan Hangon lähellä.
1794 – (Vallankumouskalenterin mukaan 9. thermidor-kuuta vuonna 2): Maximilien de Robespierre pidätettiin sen jälkeen, kun hän kehotti teloittamaan yli 17 000 ”vallankumouksen vihollista”.
1830 – Alkoi Ranskan heinäkuun vallankumous.
1866 – Atlantin merikaapeli Kanadan Newfoundlandin ja Irlannin välillä valmistui silloisen maailman suurimman laivan S/S Great Easternin saatua kaapelin lasketuksi, mikä ensimmäistä kertaa mahdollisti Atlantin ylittävät sähkösanomat.
1880 – Toisen afgaanisodan Maiwandin taistelu Afganistanissa päättyi brittien tappioon.
1921 – Biokemisti Frederick Bantingin johtamat Toronton yliopiston tutkijat ilmoittivat insuliinihormonin löytämisestä.
1922 – Suomen eduskunta hyväksyi lain avioliiton ulkopuolella syntyneistä lapsista. Kuntiin nimettiin lastenvalvojat valvomaan aviottomien lasten ja heidän äitiensä etuja.
1925 – Taivalkosken ensimmäinen kirkko paloi salaman sytyttämänä.
1928 – Radclyffe Hallin romaani Yksinäisyyden kaivo ilmestyi.
1940 – Väiski Vemmelsääri (Bugs Bunny) esiintyi ensimmäisen kerran piirrosfilmissä A Wild Hare.
1941 – Toinen maailmansota: japanilaiset joukot miehittivät Ranskan Indokiinan.
1949 – Ensimmäinen kaupallisen suihkumatkustajalentokoneen, De Havilland Cometin, ensilento.
1952 – Kurt Wires ja Yrjö Hietanen voittivat kultaa K2 10 000m melonnassa, Thorvald Strömberg K1 10 000m melonnassa ja Kelpo Gröndahl kreikkalais-roomalaisen painin raskaassa keskisarjassa (87 kg) Helsingin olympialaisissa.
1953 – Korean sota päättyi Yhdysvaltojen, Kiinan, Pohjois- ja Etelä-Korean allekirjoittamaan aseleposopimukseen (rauhaa ei ole vieläkään solmittu).
1955 – Liittoutuneiden toisen maailmansodan jälkeinen Itävallan miehitys päättyi (se alkoi 9. toukokuuta 1945).
1963 – Nykyinen Puijon torni avattiin ensimmäistä kertaa yleisölle Kuopiossa.
1976 – Japanin entinen pääministeri Kakuei Tanaka pidätettiin epäiltynä ulkomaanvaluutan vaihtoa ja ulkomaankauppaa koskevien lakien rikkomuksista Lockheed-skandaalin yhteydessä.
1978 – YK:n turvallisuusneuvosto hyväksyi Namibian itsenäistämissuunnitelman ja nimitti Suomen Tansanian-suurlähettilään Martti Ahtisaaren YK:n erityisedustajaksi Namibiaan.
1985 – Ugandan presidentti Milton Obote syrjäytettiin sotilasvallankaappauksessa.
1989 – Tukholman käräjäoikeus tuomitsi Christer Petterssonin elinkautiseen vankeuteen pääministeri Olof Palmen murhasta, vaikka Petterssonin syyllisyyttä ei pystytty todistamaan täysin aukottomasti. Svean hovioikeus kumosi myöhemmin Petterssonin tuomion.
2002 – Suhoi Su-27 -hävittäjälentokone syöksyi väkijoukkoon lentonäytöksessä Lvivissä Ukrainassa. Kyseessä on historian suurin lentonäytöksessä tapahtunut onnettomuus. Siinä kuoli 85 ja loukkaantui yli sata ihmistä.
2006 – Kittilän lentoasemarakennus paloi osittain.  (Arkistoitu – Internet Archive)
2007 – Partiolaisten 21. maailmanjamboree ja samalla partioliikkeen satavuotisjuhlajamboree alkoi Englannissa.
2007 – The Simpsons Movien ensi-ilta.
2012 – Kesäolympialaiset 2012 alkoivat Lontoossa.